Marco Minghetti

Marco Minghetti (Bolonia, 1818ko azaroaren 18a - Erroma, 1886ko abenduaren 10a) italiar ekonomialari eta politikaria izan zen. Italiako lehen ministroa izan zen 1863tik 1864ra eta 1873tik 1876ra.

Bolonian jaio zen, garai hartan Aita Santuen Lurraldekoa zena. 1846an eskaera bat sinatu zion Konklabeari, Aita Santu liberal bat aukera zezan. Il Felsineo egunkaria sortu zuen eta Estatuko lehen gobernu liberaleko kide izan zen. Pio IX.a Aita Santuak Risorgimentoari uko egin ziolako atsekabetuta, Piemonteko armadarekin bat egin zuen, eta hainbat ministerio-kargu izan zituen.

1863an Italiako Erresumako lehen ministro izendatu zuten. 1864an hitzarmen bat sinatu zuen Napoleon III.arekin, Frantziak Erroma ebakuatzeko eta Italiako hiriburua Turindik Florentziara lekualdatzeko. Turindarren oposizioak dimititzera behartu zuen.

1873an, lehen ministro kargura itzuli zen, eta han jarraitu zuen 1876an eskuinak galdu zuen arte.

Lanak 
 I partiti politici e la ingerenza loro nella giustizia e nell' amministrazione
 Della economia pubblica: e delle sue attinenze colla morale e col. diritto
 Des rapports de l'économie publique avec la morale et le droit
 Stato e chiesa By Marco Minghetti
 L'état et l'église
 La convenzione di settembre: un capitolo dei miei ricordi
 Scritti vari

Kanpo estekak 

Boloniarrak
Italiako kazetariak
Italiako ekonomialariak
Italiako lehen ministroak
Erroman hildakoak